
[bookmark: TextBodyBegin]Parlamentul European,
–	având în vedere cererea de ridicare a imunității lui Siegbert Frank Droese, primită prin scrisoarea din 15 ianuarie 2026 din partea Ministerului Federal German al Justiției și Protecției Consumatorilor, prin care se transmite o cerere din 2 decembrie 2025 a Tribunalului Regional din Dresda și anunțată în plen la 11 februarie 2026,
–	având în vedere că se consideră că Siegbert Frank Droese a renunțat la dreptul de a fi audiat în conformitate cu articolul 9 alineatul (6) din Regulamentul de procedură, 
–	având în vedere articolul 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,
–	având în vedere hotărârile Curții de Justiție a Uniunii Europene din 21 octombrie 2008, 19 martie 2010, 6 septembrie 2011, 17 ianuarie 2013 și 19 decembrie 2019[footnoteRef:1], [1:  	Hotărârea Curții de Justiție din 21 octombrie 2008, Marra/De Gregorio și Clemente, C-200/07 și C-201/07, ECLI:EU:C:2008:579, Hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, Hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, Hotărârea Tribunalului din 17 ianuarie 2013, Gollnisch/Parlamentul, T-346/11 și T-347/11, ECLI:EU:T:2013:23, Hotărârea Curții de Justiție din 19 decembrie 2019, Junqueras Vies, C-502/19, ECLI:EU:C:2019:1115.] 

–	având în vedere articolul 46 din Constituția Republicii Federale Germania, 
–	având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,
–	având în vedere raportul Comisiei pentru afaceri juridice (A10-0193/2026),
A.	întrucât, la 15 ianuarie 2026, Ministerul Federal German al Justiției și Protecției Consumatorilor a transmis o cerere din partea Tribunalului Regional din Dresda de ridicare a imunității lui Siegbert Frank Droese, deputat în Parlamentul European ales în Germania, în legătură cu o cale de atac introdusă de acesta în cadrul unei proceduri penale;
B.	întrucât, prin hotărârea Tribunalului Districtual din Dresda din 26 aprilie 2024, Siegbert Frank Droese a fost condamnat la plata unei amenzi penale pentru acte de insultă săvârșite în două cazuri de concurs real de infracțiuni; întrucât Siegbert Frank Droese a formulat apel împotriva acestei hotărâri prin intermediul memoriului avocatului său din 3 mai 2024; 
C.	întrucât Siegbert Frank Droese a fost ales în Parlamentul European la alegerile europene din iunie 2024; întrucât el nu era deputat în Parlamentul European la momentul condamnării prin hotărârea Tribunalului Districtual din Dresda din 26 aprilie 2024 și nici la momentul formulării apelului împotriva acesteia; întrucât, în urma alegerii lui Siegbert Frank Droese în Parlamentul European și în conformitate cu cererea Tribunalului Regional din Dresda, desfășurarea procedurii de apel necesită ridicarea imunității lui Siegbert Frank Droese;
[bookmark: _Hlk232522246]D.	întrucât acțiunile care stau la baza presupuselor infracțiuni au avut loc înainte ca Siegbert Frank Droese să devină deputat în Parlamentul European și, prin urmare, nu constituie o opinie sau un vot exprimat de acesta în exercitarea funcțiilor sale în calitate de deputat în Parlamentul European în sensul articolului 8 din Protocolul nr. 7 privind privilegiile și imunitățile Uniunii Europene, iar cererea subsecventă de ridicare a imunității sale nu are legătură cu acestea;
E.	întrucât articolul 9 primul paragraf litera (a) din Protocolul nr. 7 privind privilegiile și imunitățile Uniunii Europene stipulează că, pe durata sesiunilor Parlamentului European, membrii acestuia beneficiază, pe teritoriul național, de imunitățile recunoscute membrilor Parlamentului propriului stat membru;
F.	întrucât articolul 46 alineatele (2), (3) și (4) din Constituția Republicii Federale Germania prevede că:
„(2)	Un deputat nu poate fi tras la răspundere sau arestat pentru o infracțiune pasibilă de pedeapsă fără aprobarea Bundestagului decât dacă este prins în flagrant delict sau în cursul zilei următoare comiterii faptei.
(3)	Aprobarea Bundestag-ului este necesară și pentru orice altă restrângere a libertății personale a unui deputat sau pentru începerea unei proceduri împotriva unui deputat în temeiul articolului 18.
(4)	Orice procedură penală sau orice procedură intentată în temeiul articolului 18 împotriva unui deputat și orice detenție sau restrângere a libertății personale a acestuia se suspendă la cererea Bundestagului.”
[bookmark: _Hlk210920707]G.	întrucât scopul imunității prevăzute în Protocolul nr. 7 privind privilegiile și imunitățile Uniunii Europene este acela de a proteja Parlamentul și pe deputații săi de proceduri judiciare inițiate în legătură cu activități desfășurate în cadrul exercitării funcțiilor parlamentare și care nu pot fi disociate de aceste funcții;
H.	întrucât, în conformitate cu articolul 5 alineatul (2) din Regulamentul de procedură al Parlamentului European, imunitatea parlamentară nu este un privilegiu personal al deputaților, ci o garanție pentru independența Parlamentului în ansamblu și a membrilor săi; 
I.	întrucât Parlamentul nu poate fi asimilat unei instanțe judecătorești și, în contextul unei proceduri de ridicare a imunității, deputatul în cauză nu poate fi considerat „persoană acuzată”[footnoteRef:2]; [2:  	Hotărârea Tribunalului din 30 aprilie 2019, Briois/Parlamentul, T-214/18, ECLI:EU:T:2019:266.] 

J.	întrucât, prin urmare, s-ar părea că, în cazul de față, nu se poate presupune existența unui fumus persecutionis, și anume nu rezultă că intenția care stă la baza procedurii judiciare este de a aduce atingere activității sale politice în calitate de deputat în Parlamentul European și, prin urmare, independenței Parlamentului,
1.	hotărăște să ridice imunitatea deputatului Siegbert Frank Droese;
2.	încredințează Președintei sarcina de a transmite imediat prezenta decizie, precum și raportul comisiei competente, autorității competente a Republicii Federale Germania și deputatului Siegbert Frank Droese.

